Hof kap vrou oor Facebook-plasings | Maroela Media
Hof kap vrou oor Facebook-plasings
Die Pietermaritzburg-hooggeregshof het beveel dat 'n vrou lasterlike kommentaar oor haar voormalige kêrel en pa van haar kind van haar Facebook-blad moet verwyder, het The Star Donderdag berig.
Die pa, 'n sakeman van Durban, het 'n interdik teen die vrou bekom nadat sy kommentaar oor hom op die sosialemediaplatform gelewer het ná 'n beweerde aandjie uit, terwyl hul vyfjarige dogter in sy sorg was.
Alhoewel die vrou nie sy naam gespesifiseer het nie, het die verwysing na haar "eks" hom geïdentifiseer. Die lasterlike plasing is gemaak nadat hul dogter 'n naweek saam met haar pa spandeer en glo 'n partytjie saam met hom bygewoon het. Hulle het glo by die huis oornag en die dogtertjie moes 'n bed deel met 'n vrou wat 'n voorskoolse onderwyser is. Die vrou is aan die dogter bekend en sy is nie in 'n verhouding met die pa nie.
Die ma het daarna op Facebook geskryf daar was 'n "jol" en dat haar eks se "dronk vriende" opgeëindig het om langs haar dogter te slaap.
Die hof het die vrou beveel om die man se regskostes te betaal.
Poskantoor-staking: Hierdie sentrums is nie in werking nie
Dis hoekom ek NOOIT op FB sal gaan, dis net 'n "tool" vir dom mense om hul vrotasems oor almal te mors. Het sy regtig gedink sy gaan daarmee wegkom – sy het net haar klas gewys en beslis nie gemaak dat mense sleg dink van haar man nie, inteendeel mense dink maar net minder van haar. FB en meeste van die sosiala media word misbruik in plaas van GEbruik waarvoor dit eintlik is.
Ek stem, as jy 'n naweek saam met jou kind/ers gaan spandeer om haar/hom/hulle nie aan 'n gekuiery bloot te stel nie (maar dan nou weer jy kry kuier and dan kry jy KUIER). Jy het genoeg tyd om te kuier die naweke wat jou kind nie by jou is nie.
Dit gesê, moet ons ook versigtig wees vir aannames maak. Ons was nie daar nie en weet nie of die vriende "dronk" was nie. Die ma was ook nie daar nie, kyk waar het haar aannames haar gebring??!
@Dalene, was jy daar? Hoe weet jy daar was "dronk vriende"?? Dis JUIS hoekom die pa haar hof te gesleep het. Mens moet oppas wat mens van ander sê. In Spreuke staan nie verniet geskryf " 'n Skinderstorie is soos lekker kos – mense sluk dit so maklik" so onthou dit gerus volgende keer voor jy aannames maak.
Man, die ma het bloot 'n lat gesoek om die pa by te kom. Dalk het die dogtertjie lekkerder by hom gekuier as wat sy by haar ma bly.